CELEX: 32017D0552
Language: mt
Date: 2017-03-22 00:00:00
Title: Deċiżjoni ta' Implimentazzjoni tal-Kummissjoni (UE) 2017/552 tat-22 ta' Marzu 2017 dwar il-konsistenza tal-miri fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjan rivedut fil-livell tal-blokok tal-ispazju tal-ajru funzjonali ppreżentat mill-Iżvizzera skont ir-Regolament (KE) Nru 549/2004 mal-miri tal-prestazzjoni fl-Unjoni kollha għat-tieni perjodu ta' referenza (Test b'rilevanza għaż-ŻEE. )

24.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 79/8
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/552
   tat-22 ta' Marzu 2017
   dwar il-konsistenza tal-miri fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjan rivedut fil-livell tal-blokok tal-ispazju tal-ajru funzjonali ppreżentat mill-Iżvizzera skont ir-Regolament (KE) Nru 549/2004 mal-miri tal-prestazzjoni fl-Unjoni kollha għat-tieni perjodu ta' referenza
   (It-testi bil-Ġermaniz, bil-Franċiż u bit-Taljan biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru (il-Ftehim) (1),
   Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jistabbilixxi l-qafas għall-ħolqien tal-Ajru Uniku Ewropew (ir-Regolament qafas) (2), kif inkorporat fil-Ftehim, u b'mod partikolari l-Artikolu 11(3)(c) tiegħu,
   Wara li kkunsidrat ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (3), u b'mod partikolari l-Artikolu 15(2) tiegħu,
   Billi:
   
               (1)
            
            
               Skont ir-Regolament (KE) Nru 549/2004, kif inkorporat fil-Ftehim, l-Istati Membri u l-Iżvizzera għandhom jadottaw pjani nazzjonali jew pjani fil-livell tal-blokok tal-ispazju tal-ajru (“FAB”), inklużi miri nazzjonali vinkolanti jew miri fil-livell tal-FABs, li jiżguraw il-konsistenza mal-miri tal-prestazzjoni fl-Unjoni kollha. Ir-Regolament (KE) Nru 549/2004 jistipula wkoll li l-Kummissjoni għandha tivvaluta l-konsistenza ta' dawk il-miri abbażi tal-kriterji tal-valutazzjoni msemmija fil-punt (d) tal-Artikolu 11(6) ta' dak ir-Regolament. Regoli dettaljati f'dan ir-rigward ġew stabbiliti fir-Regolament ta' Implimentazzjoni (UE) Nru 390/2013.
            
         
               (2)
            
            
               L-Iżvizzera, fir-rigward tal-Blokk tal-Ispazju tal-Ajru Funzjonali tal-Ewropa Ċentrali (“FABEC”), ressqet il-pjan lill-Kummissjoni. Skont id-Deċiżjoni ta' Implimentazzjoni tal-Kummissjoni (UE) 2015/1056 (4), l-Iżvizzera rrevediet il-pjan u l-miri inklużi fih. Madankollu, permezz tad-Deċiżjoni ta' Implimentazzjoni (UE) 2017/258 (5), il-Kummissjoni stabbiliet li l-miri tal-prestazzjoni riveduti dwar l-oqsma ta' prestazzjoni ewlenin tal-kapaċità għall-FABEC inġenerali u tal-kosteffiċjenza għall-Iżvizzera, kif ukoll il-miżuri xierqa inklużi fil-pjan rivedut, kienu għadhom mhux adegwati u li l-Iżvizzera għandha tieħu ċerti miżuri korrettivi li jwasslu għal aktar miri ta' prestazzjoni riveduti sabiex jindirizzaw l-inkonsistenzi mal-miri fl-Unjoni kollha.
            
         
               (3)
            
            
               Fit-30 ta' Jannar 2017, l-Iżvizzera ppreżentat pjan rivedut ieħor li kien jinkludi miżuri korrettivi li jwasslu għal aktar miri riveduti tal-prestazzjoni. Sussegwentement dawk il-miri riveduti u l-miżuri korrettivi ġew ivvalutati mill-Kummissjoni.
            
         
               (4)
            
            
               Fir-rigward tal-qasam ta' prestazzjoni ewlieni tal-kapaċità, ġiet ivvalutata l-konsistenza ta' dawk għad-dewmien tal-Ġestjoni tal-Fluss tat-Traffiku tal-Ajru (ATFM) en route, skont il-prinċipju stabbilit fil-punt 4 tal-Anness IV tar-Regolament ta' Implimentazzjoni (UE) Nru 390/2013, bl-użu tal-valuri ta' referenza għall-kapaċità tal-FABs rispettivi tagħhom, li meta jiġu applikati, jiżguraw li fil-livell tal-Unjoni tintlaħaq il-mira tal-prestazzjoni fl-Unjoni kollha, ikkalkulata mill-Maniġer tan-Netwerk u kif stabbilit fl-aktar verżjoni riċenti tal-Pjan tal-Operazzjonijiet tan-Netwerk (2014-2018/2019). Dik il-valutazzjoni wriet li dawk il-miri huma konsistenti mal-miri tal-prestazzjoni rilevanti fl-Unjoni kollha.
            
         
               (5)
            
            
               Dwar il-qasam ta' prestazzjoni ewlieni tal-kosteffiċjenza, ġew ivvalutati l-miri espressi fi spejjeż determinati għal kull unità en route, skont il-prinċipji stabbiliti fil-punt 5 b'mod konġunt mal-punt 1 tal-Anness IV tar-Regolament ta' Implimentazzjoni (UE) Nru 390/2013, billi tqieset ix-xejra tal-ispejjeż determinati għal kull unità en route matul it-tieni perjodu ta' referenza u l-perjodu kombinat tal-ewwel u t-tieni perjodu ta' referenza (2012-2019), l-għadd ta' unitajiet ta' servizz (il-previżjoni tat-traffiku) u l-livell tal-ispejjeż determinati għal kull unità en route b'paragun ma' Stati Membri li jkollhom ambjent ekonomiku u operattiv simili. Dik il-valutazzjoni wriet li dawk il-miri huma konsistenti mal-miri tal-prestazzjoni rilevanti fl-Unjoni kollha.
            
         
               (6)
            
            
               Għalhekk, il-miżuri korrettivi meħuda mill-Iżvizzera fir-rigward tal-FABEC huma konsistenti mad-Deċiżjoni (UE) 2017/258, u l-miri li jikkonċernaw l-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjan rivedut tal-prestazzjoni ppreżentat mill-Iżvizzera huma konsistenti mal-miri ta' prestazzjoni fl-Unjoni Ewropea kollha f'dawk l-oqsma għat-tieni perjodu ta' referenza (2015-2019). Huwa xieraq, għal raġunijiet ta' ċarezza u ta' ċertezza legali, li dik il-konklużjoni tiġi stabbilita permezz ta' din id-Deċiżjoni u li l-Iżviżżera tiġi nnotifikata dwar dan.
            
         
               (7)
            
            
               Il-Kummissjoni kkonsultat mal-Iżvizzera dwar din id-Deċiżjoni, skont l-Artikolu 19(2) tal-Ftehim.
            
         
               (8)
            
            
               Il-miżuri previsti f'din id-Deċiżjoni huma skont l-opinjoni tal-Kumitat dwar l-Ajru Uniku,
            
         ADOTTAT DIN ID-DEĊIŻJONI:
   Artikolu 1
   Il-miri li jikkonċernaw l-oqsma tal-prestazzjoni ewlenin tal-kapaċità u tal-kosteffiċjenza inklużi fil-pjan rivedut tal-prestazzjoni tal-FABEC ippreżentati mill-Iżvizzera skont ir-Regolament (KE) Nru 549/2004, kif inkorporati fil-Ftehim u elenkati f'dan l-Anness, huma konsistenti mal-miri tal-prestazzjoni fl-Unjoni kollha għat-tieni perjodu ta' referenza, stabbiliti fid-Deċiżjoni ta' Implimentazzjoni tal-Kummissjoni 2014/132/UE (6).
   Artikolu 2
   Din id-Deċiżjoni hija indirizzata lill-Konfederazzjoni Żvizzera.
   
      Magħmul fi Brussell, it-22 ta' Marzu 2017.
      
         
            Għall-Kummissjoni
         
         Violeta BULC
         
            Membru tal-Kummissjoni
         
      
   
   
      (1)  ĠU L 114, 30.4.2002, p. 73.
   
      (2)  ĠU L 96, 31.3.2004, p. 1.
   
      (3)  ĠU L 128, 9.5.2013, p. 1.
   
      (4)  Id-Deċiżjoni ta' Implimentazzjoni tal-Kummissjoni (UE) 2015/1056 tat-30 ta' Ġunju 2015 dwar l-inkonsistenza ta' ċerti miri fil-pjanijiet għall-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi r-rakkomandazzjonijiet għar-reviżjoni ta' dawk il-miri (ĠU L 171, 2.7.2015, p. 18).
   
      (5)  Id-Deċiżjoni ta' Implimentazzjoni tal-Kummissjoni (UE) 2017/258 tat-13 ta' Frar 2017 dwar miri tal-prestazzjoni riveduti u miżuri xierqa inklużi fil-pjanijiet għall-blokok tal-ispazju tal-ajru nazzjonali jew funzjonali mressqa mill-Iżvizzera skont ir-Regolament (KE) Nru 549/2004 tal-Parlament Ewropew u tal-Kunsill li mhumiex adegwati skont il-miri tal-prestazzjoni għall-Unjoni kollha għat-tieni perjodu ta' referenza u li tistabbilixxi obbligi għal miżuri korrettivi (ĠU L 38, 15.2.2017, p. 71)
   
      (6)  Id-Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
   
      ANNESS
      
         Il-miri tal-prestazzjoni fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjani nazzjonali riveduti jew fil-pjani riveduti fil-livell tal-blokok tal-ispazju tal-ajru funzjonali ppreżentati mill-Iżvizzera skont ir-Regolament (KE) Nru 549/2004 li nstabu li huma konsistenti mal-miri tal-prestazzjoni fl-Unjoni kollha għat-tieni perjodu ta' referenza
      
      
         Il-qasam ta' prestazzjoni ewlieni tal-kapaċità
      
      Dewmien tal-Ġestjoni tal-Fluss tat-Traffiku tal-Ajru (ATFM) en route f'minuti kull titjira
      
                  Stat membru
               
               
                  FAB
               
               
                  Mira tal-FAB tal-kapaċità en-route
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [il-Belġju/il-Lussemburgu]
                  
               
               
                  FAB EC
               
               
                  0,48
               
               
                  0,49
               
               
                  0,42
               
               
                  0,42
               
               
                  0,43
               
            
                  
                     [Franza]
                  
               
            
                  
                     [il-Ġermanja]
                  
               
            
                  
                     [in-Netherlands]
                  
               
            
                  l-Iżvizzera
               
            
         Il-qasam ta' prestazzjoni ewlieni tal-kosteffiċjenza
      
      Spjega:
      
                  Indikatur
               
               
                  Entrata
               
               
                  Unitajiet
               
            
                  (A)
               
               
                  Total ta' Spejjeż Iddeterminati En-route
               
               
                  (f'termini nominali u fil-munita nazzjonali)
               
            
                  (B)
               
               
                  Rata tal-inflazzjoni
               
               
                  (%)
               
            
                  (C)
               
               
                  Indiċi tal-inflazzjoni
               
               
                  (100 = 2009)
               
            
                  (D)
               
               
                  Total ta' Spejjeż Iddeterminati En-route
               
               
                  (f'termini ta' prezzijiet reali tal-2009 u fil-munita nazzjonali)
               
            
                  (E)
               
               
                  Total ta' Unitajiet tas-Servizzi En-route
               
               
                  (TSUs)
               
            
                  (F)
               
               
                  Spiża Iddeterminata għal Kull Unità (DUC) En-route
               
               
                  (f'termini ta' prezzijiet reali tal-2009 u fil-munita nazzjonali)
               
            
         FAB EC
      
      
                  Żona tal-Imposti: l-Iżvizzera — Munita: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,0 %
               
               
                  0,0 %
               
               
                  0,5 %
               
               
                  1,0 %
               
               
                  1,0 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 565 000 
               
            
                  (F)
               
               
                  109,89
               
               
                  107,24
               
               
                  106,37
               
               
                  103,79
               
               
                  100,23